Bronkhorstspruit-plaasaanval: Verdagte dán weer in hof | Maroela Media
'n 28-jarige verdagte het Vrydag vlugtig in die Bronkhorstspruit-landdroshof in Gauteng verskyn in verband met die plaasaanval op Waldi en Cynthia van Zyl.
Mavela Masondo, woordvoerder van die polisie, sê Nelson Gwambe se saak is tot 15 Oktober uitgestel wanneer hy na verwagting om borgtog sal aansoek doen.
Lede van die gemeenskap het die oggend na die hof opgeruk waar dié verdagte verskyn het. Die betogers het tydens 'n vreedsame optog geëis dat die verdagte nie borgtog kry nie en dat geregtigheid moet geskied.
Gwambe is verlede week Woensdag vasgetrek. Hy is na bewering een van die ses verdagtes wat betrokke was by die aanval op die Van Zyls. Hy is in besit van een van die Van Zyls se selfone gevind.
"Tydens die ondersoek het dieselfde verdagte die polisie na 'n huis geneem, waar 'n skootrekenaar gevind is wat geïdentifiseer is as een van die besittings wat tydens die roof gebuit is," sê Masondo.
Die polisie het verlede week Dinsdag identikits uitgereik vir die oorblywende vyf verdagtes wat nog op vrye voet is.
Masondo sê die polisie ondersoek 'n saak van huisroof.
"ondersoek n saak van huis roof"???????????¿?????????????? Twee blanke mense word wreed aanderand en vir dood gelos….maar die polisie ondersoek roof??????????
Skreiende skande! SHAME IN YOU….
Dis nie huisroof nie!!! Hoekom is dit die klag? Nee nee nee
Maar daar bestaan geen plaasaanvalle in SA nie. Boere moenie kla as hulle seerkry nie. Dis mos die woorde wat geuiter word deur die hooggeplaastes in die regering. Mag daai 5 aanvallers ook vasgetrek word en kry wat hulle toekom. Genoeg is mos nou darem genoeg.
Word huis roof genoem om statistieke goed te laat lyk, aan die einde van die jaar wys poging tot moord 'n afname en polisie lyk of hulle beter doen.
Dit is belaglik om n saak van roof te ondersoek , wat van poging tot moord . Ek sal ook dink daar is nie geweld in die land as ek enige tyd van die dag of nag met misntens 4 lyfwagte rondloop . Dit is tyd dat die slapgat regering en andere hoe geplaastes begin besef genoeg is genoeg , en sommer nou dadelik .!!!!!!